pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลย้ำไม่ปล่อยให้คนทุจริตลอยนวล สั่งตรวจสอบข้อเท็จจริงกรณีโครงการ 9101 ตามรอยเท้าพ่อ ชี้นโยบายเป็นประโยชน์ พร้อมวอนประชาชนและสื่อมวลชนอย่ากดดันเจ้าหน้าที่
วันเสาร์ที่ 23 กันยายน 2560
รัฐบาลย้ําไม่ปล่อยให้คนทุจริตลอยนวล สั่งตรวจสอบข้อเท็จจริงกรณีโครงการ 9101 ตามรอยเท้าพ่อ ชี้นโยบายเป็นประโยชน์ พร้อมวอนประชาชนและสื่อมวลชนอย่ากดดันเจ้าหน้าที่
นายกรัฐมนตรี กล่าวถึงกระแสข่าวการทุจริตในโครงการ 9101 ตามรอยเท้าพ่อ ว่า ที่ผ่านมาได้สั่งการให้กระทรวงเกษตรและสหกรณ์ไปตรวจสอบข้อเท็จจริง
วันนี้ (23 กันยายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า
พลเอก ประยุทธ์ จันทร์โอชา นายกรัฐมนตรี กล่าวถึงกระแสข่าวการทุจริตในโครงการ 9101 ตามรอยเท้าพ่อ ว่า ที่ผ่านมาได้สั่งการให้กระทรวงเกษตรและสหกรณ์ไปตรวจสอบข้อเท็จจริง พร้อมทั้งมอบหมายให้ผู้ว่าราชการจังหวัดในพื้นที่ที่มีการร้องเรียนลงไปติดตามข้อมูลและค้นหาความจริงเพื่อให้เกิดความกระจ่าง และรายงานผลกลับมาที่ส่วนกลางโดยด่วน
"รัฐบาลและคสช. จะไม่ปล่อยให้มีการทุจริตเกิดขึ้นเด็ดขาด โดยให้เจ้าหน้าที่จากส่วนกลางทํางานร่วมกับเจ้าหน้าที่ในพื้นที่ เพื่อให้ได้ข้อมูลที่ถูกต้องที่สุดโดยไม่ต้องหวั่นเกรงอิทธิพลใด ๆ พร้อมทั้งยืนยันว่าหลักการของโครงการดังกล่าวเป็นเรื่องที่มีประโยชน์ เพราะมีวัตถุประสงค์เพื่อพัฒนาการเกษตรอย่างยั่งยืน เช่น การผลิตปุ๋ยอินทรีย์ การผลิตพืชและพันธุ์พืช การปศุสัตว์ การผลิตอาหารและแปรรูปผลผลิตทางการเกษตร การประมง ฟาร์มชุมชน การจัดการศัตรูพืช และการปรับปรุงบํารุงดิน เป็นต้น
แต่หากในทางปฏิบัติพบว่า มีเจ้าหน้าที่ของรัฐกระทําการทุจริต หรือไม่เข้าใจในขั้นตอนการปฏิบัติเนื่องจากเป็นเรื่องใหม่ หรือเกิดการขัดผลประโยชน์ระหว่างกัน ก็จะต้องมีการสืบสวนให้เกิดความชัดเจน หากมีความผิดจริงจะต้องถูกลงโทษอย่างเด็ดขาด โดยไม่มีข้อยกเว้น ไม่ว่าจะเป็นเจ้าหน้าที่ระดับใดก็ตาม"
ทั้งนี้ นายกรัฐมนตรีกําชับว่า ขอให้พี่น้องประชาชนร่วมมือกับภาครัฐ แจ้งข้อมูลและหลักฐานการทุจริตไปยังเจ้าหน้าที่บ้านเมืองได้ที่ ศูนย์บริการประชาชน 1111 ศูนย์ดํารงธรรมทั่วประเทศ รวมทั้งตู้ปณ.444 ปณ.ราชดําเนิน กรุงเทพฯ 10200 สายด่วน 1299 หรือศูนย์รับเรื่องร้องเรียนการประพฤติมิชอบของเจ้าหน้าที่ของรัฐ ภายในหน่วยทหารที่ประจําอยู่ในพื้นที่กองทัพภาคต่าง ๆ ทั่วประเทศ
"นายกฯ เน้นย้ําว่าพื้นที่ที่มีการร้องเรียน ได้มีการตั้งคณะกรรมการตรวจสอบข้อเท็จจริงและเจ้าหน้าที่กําลังเร่งดําเนินการอยู่ โดยอยากให้พี่น้องประชาชนและสื่อมวลชนที่ติดตามความคืบหน้าในเรื่องนี้ให้เวลาและความเป็นธรรมกับเจ้าหน้าที่ผู้รับผิดชอบด้วย เพื่อไม่ให้เกิดความกดดันหรือบั่นทอนขวัญกําลังใจในการปฏิบัติงาน ซึ่งมีเป้าหมายขจัดการทุจริตคอร์รัปชั่น สร้างความโปร่งใสให้กับสังคมไทย ตามนโยบายที่รัฐบาลให้ความสําคัญ"
.............................
รัฐบาลไทย-ข่าวทำเนียบรัฐบาล-กอช. ผุดไอเดีย ดึงเอกชน สมาคม จัด กอช. เป็นสวัสดิการลูกจ้าง
วันจันทร์ที่ 27 มีนาคม 2560
กอช. ผุดไอเดีย ดึงเอกชน สมาคม จัด กอช. เป็นสวัสดิการลูกจ้าง
กองทุนการออมแห่งชาติ หรือ กอช. ผุดแนวคิดใหม่ดึงบริษัทเอกชน สมาคม ฯลฯ จัด กอช. เป็นสวัสดิการให้แก่ลูกจ้างให้มีชีวิตในบั้นปลายที่ดีมีคุณภาพ โดยนายจ้างส่งเงินสะสม เพื่อรับเงินสมทบจากรัฐบาล เพิ่มโอกาสเข้าถึงระบบบํานาญ
กองทุนการออมแห่งชาติ (กอช.) ร่วมกับสมาคมคนตาบอดแห่งประเทศไทย ออกบูธประชาสัมพันธ์ให้ความรู้ความเข้าใจด้านการออมเพื่อการชราภาพกับ กอช. แก่ผู้พิการทางสายตา โดยประสานกับธนาคารกรุงไทย สาขาวิคตอรี่มอลล์ มาเป็นหน่วยรับสมัครสมาชิกเคลื่อนที่ ณ สมาคมคนตาบอดแห่งประเทศไทย เมื่อเร็วๆ นี้
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า นับเป็นเรื่องดีที่ทางสมาคมคนตาบอดแห่งประเทศไทยได้เล็งเห็นถึงความสําคัญของการเก็บออมเพื่อยามชราภาพ รวมถึงการสนับสนุนให้สมาชิกของสมาคมฯ ได้มีการเก็บออมกับ กอช. โดยทางสมาคมคนตาบอดแห่งประเทศไทยจะเป็นผู้จ่ายเงินสะสมให้กับสมาชิกที่เป็นผู้จําหน่ายสลากกินแบ่งรัฐบาลรายย่อย เพื่อให้เป็นเสมือนสวัสดิการรูปแบบหนึ่ง ซึ่งนอกจากผู้พิการทางสายตาจะได้รับเงินสะสมที่ทางสมาคมจ่ายให้แล้ว ยังจะได้รับเงินสมทบจากทางรัฐบาลตามเงื่อนไขของ กอช. (ตามพระราชบัญญัติ กองทุนการออมแห่งชาติ พ.ศ. ๒๕๕๔) เป็นการเปิดโอกาสให้คนกลุ่มนี้ได้เข้าถึงระบบบํานาญ อันเป็นการสร้างหลักประกันความมั่นคงพื้นฐานในการดํารงชีวิตยามชราภาพ ซึ่งการจัดสวัสดิการดังกล่าวถือได้ว่าสมาคมคนตาบอดแห่งประเทศไทยได้ดูแลสมาชิกในสังกัดของตนให้มีชีวิตในบั้นปลายที่ดีมีคุณภาพ โดยไม่เป็นภาระในการบริหารเงินแก่สมาคม อีกด้วย
"สําหรับโครงการนําร่องแห่งแรกได้จัดขึ้นก่อนหน้านี้ โดย กอช. ร่วมกับบริษัท วอเนอร์ บราเดอร์ส ฟาร์อีส อินคอโปเรชั่น ประเทศไทย จํากัด โดยทางบริษัทฯ เป็นผู้ส่งเงินสะสมให้แก่ลูกจ้างที่เป็นแรงงานนอกระบบ ไม่มีประกันสังคม เพื่อให้ลูกจ้างกลุ่มนี้ได้รับเงินสมทบ จากรัฐบาลอีกส่วนหนึ่ง กอช. จึงเป็นเครื่องมือให้บริษัท ห้างร้าน หรือหน่วยงาน จัดสวัสดิการเพื่อสร้างหลักประกันบํานาญชราภาพให้กับลูกจ้างในสังกัดได้อย่างดี" นายสมพรกล่าว.
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และภาพลักษณ์องค์กร :
โทร. 02-017-0789 ต่อ 213, 224
Email : info@nsf.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ เป็นประธานการประชุมหารือ การแก้ไขปัญหาผักตบชวา ครั้งที่ 1/2559
วันจันทร์ที่ 17 ตุลาคม 2559
รอง นรม. พลเอก ประวิตรฯ เป็นประธานการประชุมหารือ การแก้ไขปัญหาผักตบชวา ครั้งที่ 1/2559
รอง นรม. พลเอก ประวิตรฯ เป็นประธานการประชุมหารือ การแก้ไขปัญหาผักตบชวา ครั้งที่ 1/2559
วันนี้ (1 กันยายน 2559) เวลา 10.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมหารือการแก้ไขปัญหาผักตบชวา ครั้งที่ 1 /2559
ที่ประชุมได้พิจารณาและมีมติเห็นชอบการแก้ไขปัญหาผักตบชวาทุกภูมิภาคของประเทศ โดย พลเอก ประยุทธ์ จันทร์โอชา นายกรัฐมนตรี ได้มีข้อสั่งการให้กองอํานวยการรักษาความมั่นคงภายในราชอาณาจักรเป็นหน่วยงานหลักร่วมกับกระทรวงกลาโหม กระทรวงเกษตรและสหกรณ์ กระทรวงมหาดไทย และหน่วยงานที่เกี่ยวข้องเร่งดําเนินการขุดลอกคูคลองทั่วประเทศโดยเฉพาะกําจัดวัชพืชในแหล่งน้ําได้แก่ผักตบชวา ทั้งนี้ เพื่อเพิ่มประสิทธิภาพการระบายน้ําให้แล้วเสร็จโดยเร็ว ซึ่งกรมโยธาธิการและผังเมือง กระทรวงมหาดไทย ได้รายงานเพิ่มเติมต่อที่ประชุมว่า การสํารวจข้อมูลปริมาณผักตบชวาทั่วประเทศเมื่อต้นปี 2559 มีปริมาณผักตบชวากว่า 6 ล้านตัน และหน่วยงานต่าง ๆ ดังกล่าว ได้ดําเนินการร่วมกันขจัดผักตบชวาไปแล้วกว่า 3.6 ล้านตัน พร้อมเห็นชอบแนวทางสนับสนุนในการแก้ไขปัญหาผักตบชวา 4 แนวทาง คือให้องค์กรปกครองส่วนท้องถิ่นจ้างคนเก็บซึ่งจะเป็นการกระจายรายได้สู่ชุมชน พร้อมหาสถานที่ทิ้งผักตบชวา ตลอดจนนําผักตบชวาไปใช้ประโยชน์ เช่น นําไปทําเป็นปุ๋ยเพื่อการเกษตรหรือไปถมดิน เพื่อปรับปรุงสภาพดินและการจักสาน รวมทั้ง กรมโยธาธิการและผังเมืองได้ร่วมกับสถาบันเทคโนโลยีพระจอมเกล้าเจ้าคุณทหาร ลาดกระบัง และภาคเอกชนในการทําวิจัยเกี่ยวกับผลกระทบสิ่งแวดล้อมของผักตบชวาเกี่ยวกับจุลินทรีย์ชีวภาพอีกด้วย
********************************
กลุ่มยุทธศาสตร์และแผนการประชาสัมพันธ์ สํานักโฆษก
อภิวัฒน์ / รายงาน
ดวงใจ / ตรวจ
รัฐบาลไทย-ข่าวทำเนียบรัฐบาล-นรม. นำคณะผู้บริหารและเจ้าหน้าที่ทำเนียบรัฐบาล ออกกำลังกายประจำสัปดาห์เพื่อสุขภาพที่แข็งแรงและสุขภาพจิตที่ดี
วันพุธที่ 26 กรกฎาคม 2560
นรม. นําคณะผู้บริหารและเจ้าหน้าที่ทําเนียบรัฐบาล ออกกําลังกายประจําสัปดาห์เพื่อสุขภาพที่แข็งแรงและสุขภาพจิตที่ดี
นรม. นําคณะผู้บริหารและเจ้าหน้าที่ทําเนียบรัฐบาล ออกกําลังกายประจําสัปดาห์เพื่อสุขภาพที่แข็งแรงและสุขภาพจิตที่ดี
วันนี้ (26 กรกฎาคม2560)เวลา15.30 น. ณ บริเวณด้านหน้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ร่วมกับ พลเอก วิลาศ อรุณศรี เลขาธิการนายกรัฐมนตรี พร้อมคณะผู้บริหารและเจ้าหน้าที่ทําเนียบรัฐบาลได้ร่วมกันออกกําลังกายเพื่อเสริมสร้างร่างกายให้แข็งแรง ห่างไกลจากโรคภัยไข้เจ็บ รวมทั้งยังทําให้มีสุขภาพจิตใจที่ดี เกิดผลดีในการดําเนินชีวิตประจําวันให้มีความสดชื่นแจ่มใสและอารมณ์ดี อีกทั้งคนในครอบครัวและเพื่อนร่วมงานมีสัมพันธภาพที่ดีต่อกัน โดยคณะผู้บริหารและเจ้าหน้าที่ของสํานักเลขาธิการนายกรัฐมนตรี พร้อมหน่วยงานอื่นภายในทําเนียบรัฐบาลได้ร่วมออกกําลังกายโดยพร้อมเพรียงกัน
ในสัปดาห์นี้ นายกรัฐมนตรี ได้เต้นแอโรบิคตามจังหวะเพลงร่วมกับเจ้าหน้าที่ทําเนียบรัฐบาลประมาณ 30 นาที เพื่อเสริมสร้างร่างกายและจิตใจให้แข็งแรงสมบูรณ์ จากนั้นนายกรัฐมนตรีกล่าวขอบคุณเจ้าหน้าที่ทุกคนที่มาออกกําลังกายร่วมกันในวันนี้ด้วยอัธยาศัยอันดี
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ตั้งเป้ากำจัดโรคมาลาเรียให้หมดจากประเทศไทยในปี 2567
วันพุธที่ 25 เมษายน 2561
สธ.ตั้งเป้ากําจัดโรคมาลาเรียให้หมดจากประเทศไทยในปี 2567
กระทรวงสาธารณสุขตั้งเป้า กําจัดโรคไข้มาลาเรียให้หมดจากประเทศไทยในปี 2567 ด้วย 5 มาตรการ    พร้อมมอบใบประกาศนียบัตรรับรอง 35 จังหวัดปลอดโรคไข้มาลาเรีย คาดว่าดําเนินการแล้วเสร็จก่อนแผนที่กําหนดไว้
วันนี้ (25 เมษายน 2561) ที่อาคารชาเลนเจอร์ อิมแพค เมืองทองธานี นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข กล่าวภายหลังการเป็นประธานเปิดกิจกรรมรณรงค์ “World Malaria Day : Ready to beat malaria ไทยพร้อม ร่วมแรงร่วมใจ กําจัดไข้มาลาเรีย” เนื่องในวันมาลาเรียโลก 25 เมษายน ว่า ประเทศไทยนับว่าประสบความสําเร็จเป็นอย่างมาก สามารถลดอัตราป่วยด้วยโรคมาลาเรียเหลือเพียง 0.21 ต่อพันประชากร และได้ปรับนโยบายจากการ “ควบคุมโรค” เป็นการ “กําจัดโรค” ตามเกณฑ์องค์การอนามัยโลก เพื่อให้ไทยปลอดจากโรคไข้มาลาเรียในปี 2567 และบรรลุแล้วเสร็จก่อนแผนการดําเนินงานที่กําหนดไว้ โดยมีนโยบายให้ทุกจังหวัดเร่งรัดการดําเนินงานตามยุทธศาสตร์กําจัดโรคไข้มาลาเรียประเทศไทย พ.ศ. 2560 – 2569 เน้นการพัฒนาระบบเฝ้าระวังควบคุมโรค เร่งรัดการค้นหาผู้ป่วยทั้งที่แสดงอาการและไม่แสดงอาการ เฝ้าระวังควบคุมยุงที่เป็นพาหะนําโรค ส่งเสริมการป้องกันตัวเอง และเฝ้าระวังการเกิดเชื้อดื้อยา โดยกิจกรรมครั้งนี้ มีตัวแทนหน่วยงานภาครัฐและเอกชน จาก ทั่วประเทศ เข้าร่วมกว่า 400 คน
ด้าน นายแพทย์โอภาส การย์กวินพงศ์ รองปลัดกระทรวงสาธารณสุข กล่าวว่า ประเทศไทยพบผู้ป่วยโรคไข้มาลาเรียลดลงจาก 150,000 ราย ในปี พ.ศ. 2543 เหลือ 14,667 ราย ในปี พ.ศ. 2560 หรือลดลงประมาณ ร้อยละ 90 และลดลงมากกว่าร้อยละ 15 เมื่อเปรียบเทียบกับปีที่ผ่านมา รวมทั้งพบพื้นที่แพร่เชื้อลดลงเหลือเพียง 183 อําเภอใน 42 จังหวัด กลุ่มบ้านแพร่เชื้อลดลงเหลือเพียง 2,147 กลุ่มบ้าน โดยพื้นที่แพร่เชื้อส่วนใหญ่เป็นบริเวณชายแดนติดกับประเทศเพื่อนบ้าน ในปี 2561 มีพื้นที่ปลอดการแพร่เชื้อได้รับการรับรองเป็นจังหวัดปลอดโรคมาลาเรีย ทั้งสิ้น 35 จังหวัด เป็นจังหวัดที่หยุดการแพร่เชื้อมาลาเรีย และสามารถกําจัดแหล่งแพร่เชื้อให้หมดไปจนไม่มีผู้ป่วยติดเชื้อในพื้นที่ ในปี 2561 พร้อมมอบใบประกาศนียบัตรรับรองจังหวัดดังกล่าว
ด้าน Dr. Richard Goughnour รักษาการตําแหน่งผู้อํานวยการสํานักงานแห่งภูมิภาคเอเชีย องค์การสหรัฐอเมริกาเพื่อการพัฒนาระหว่างประเทศ ได้กล่าวแสดงความยินดีกับประเทศไทยที่มุ่งมั่นและประสบผลสําเร็จในการผลักดันการกําจัดโรคไข้มาลาเรีย ซึ่งทางรัฐบาลสหรัฐพร้อมให้การสนับสนุนในการกําจัดโรคไข้มาลาเรียในประเทศไทยและทั่วโลก
ทั้งนี้ ในการดําเนินงานประกอบด้วย 5 มาตรการ ดังนี้ 1.ค้นหาผู้ป่วย เน้นการคัดกรองเชิงรุก รายงาน สอบสวนโรค และตอบโต้โรคให้ทันท่วงที 2.เพิ่มการเข้าถึงการบริการอย่างรวดเร็ว 3.เฝ้าระวังควบคุมโรคในกลุ่มประชากรเคลื่อนย้าย แรงงานข้ามชาติ 4.สนับสนุนให้ประชาชนใช้มุ้งชุบสารเคมี และพ่นสารเคมีที่มีฤทธิ์ตกค้างเพื่อยับยั้งการแพร่ระบาด และ 5.สร้างความร่วมมือทุกภาคส่วนที่เกี่ยวข้อง ทั้งภาครัฐ เอกชน ท้องถิ่น และประชาสังคม ส่งผลต่อคุณภาพชีวิตประชาชนในภาพรวม ลดค่าใช้จ่ายด้านสุขภาพ ส่งเสริมรายได้ในการ ท่องเที่ยวเชิงอนุรักษ์ ให้มีนักท่องเที่ยวเพิ่มขึ้น และลดความเหลื่อมล้ําในสังคม ตามเป้าหมายการพัฒนาที่ยั่งยืน
********************* 25 เมษายน 2561
รัฐบาลไทย-ข่าวทำเนียบรัฐบาล-หัวหน้าผู้ตรวจราชการก.อุตฯ หารือเลขาธิการ อย. เกี่ยวกับมาตรการการส่งเสริมและสนับสนุนผู้ประกอบการ SMEs 4.0
วันศุกร์ที่ 8 ธันวาคม 2560
หัวหน้าผู้ตรวจราชการก.อุตฯ หารือเลขาธิการ อย. เกี่ยวกับมาตรการการส่งเสริมและสนับสนุนผู้ประกอบการ SMEs 4.0
หัวหน้าผู้ตรวจราชการก.อุตฯ หารือเลขาธิการ อย. เกี่ยวกับมาตรการการส่งเสริมและสนับสนุนผู้ประกอบการ SMEs 4.0 ณ สํานักงานคณะกรรมการอาหารและยา (อย.)
วันนี้ (8 ธันวาคม 2560) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ได้รับมอบหมายจากปลัดกระทรวงอุตสาหกรรม ได้เข้าพบหารือกับนายแพทย์วันชัย สัตยาวุฒิพงศ์ เลขาธิการคณะกรรมการอาหารและยา (อย.) ในประเด็นมาตรการการส่งเสริมและสนับสนุนผู้ประกอบการ SMEs สู่ 4.0 ตามมาตรการที่ 8 เพื่อช่วยเหลืออุตสาหกรรมแปรรูปอาหารฯ เกษตรแปรรูปฯ และอุตสาหกรรมอื่นๆ ให้ได้การรับรองตามมาตรฐาน อย. ซึ่งเป็นการตอบสนองนโยบายของทางรัฐบาลในการสนับสนุนผู้ประกอบการ SMEs ให้มีมาตรฐานอาหารและยาตามกฏหมายสาธารณสุข ส่งเสริมให้ SMEs ภายในประเทศมีความเข้มแข็งและเติบโตอย่างยั่งยืนเข้าสู่ SMEs 4.0 ณ สํานักงานคณะกรรมการอาหารและยา (อย.)
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ เปิดงานสัมมนาและนิทรรศการ
วันอังคารที่ 3 กันยายน 2562
ผู้ช่วยรัฐมนตรีฯ เปิดงานสัมมนาและนิทรรศการ
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานเปิดงานสัมมนาและนิทรรศการ "ผลสําเร็จการขับเคลื่อน FACTORY 4.0"  ณ โรงแรมมิราเคิลแกรนด์ คอนเวนชั่น กรุงเทพฯ
วันนี้ (2 กันยายน 2562) เวลา 09.30 น. นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานเปิดงานสัมมนาและนิทรรศการ "ผลสําเร็จการขับเคลื่อน FACTORY 4.0" พร้อมด้วย นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายณัฐพล ณัฏฐสมบูรณ์ ผู้ตรวจราชการกระทรวงอุตสาหกรรม นางเบญจมาพร เอกฉัตร์ นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม โดยมี นายทองชัย ชวลิตพิเชฐ อธิบดีกรมโรงงานอุตสาหกรรม ให้การต้อนรับ ณ โรงแรมมิราเคิลแกรนด์ คอนเวนชั่น กรุงเทพฯ
ผู้ช่วยรัฐมนตรีฯ กล่าวว่า ขณะนี้ รัฐมนตรีว่าการกระทรวงอุตสาหกรรม มีนโยบายให้กรมโรงงานอุตสาหกรรม (กรอ.) เร่งผลักดันการนําเทคโนโลยีดิจิทัลมาร่วมประยุกต์ใช้ในการกํากับดูแลโรงงานอุตสาหกรรม รวมถึงการนํานวัตกรรมด้านความปลอดภัยมาประยุกต์ใช้ควบคู่กับการอนุรักษ์สิ่งแวดล้อม และความมั่นคงทางพลังงานเพื่อขับเคลื่อนอุตสาหกรรมไทยให้สอดรับตามแนวทางนโยบาย Thailand 4.0 ซึ่งที่ผ่านมา กรอ. ได้มีการผลักดันการปรับเปลี่ยนอุตสาหกรรมไทย ภายใต้นโยบาย Factory 4.0 เพื่อให้สอดคล้องกับการเปลี่ยนแปลงโครงสร้างอุตสาหกรรมทั่วโลก ดังนั้น การขับเคลื่อน Factory 4.0 ด้วยการนําเทคโนโลยีและนวัตกรรมที่เป็นมิตรกับสิ่งแวดล้อมมาประยุกต์ใช้ซึ่งจะทําให้อุตสาหกรรมไทยมีศักยภาพมากยิ่งขึ้น
สําหรับภายในงานสัมมนาและนิทรรศการในครั้งนี้ ประกอบด้วยกิจกรรม 3 ส่วนด้วยกัน ประกอบด้วย 1. นิทรรศการ "ผลสําเร็จการขับเคลื่อน Factory 4.0" การตรวจประเมินด้านความปลอดภัยโรงงานอุตสาหกรรมผ่านมือถือ ด้วยแอฟพลิเคชั่น S-Checklist 2. การจัดแสดงเทคโนโลยีและนวัตกรรมรองรับอุตสาหกรรม 4.0 และ 3. การสัมมนาในหัวข้อที่น่าสนใจ ได้แก่ ระบบ Safety Application, การเพิ่มประสิทธิภาพพลังงานในภาคอุตสาหกรรมระบบทําความเย็นที่ใช้แอมโมเนียเป็นสารทําความเย็น, อนาคตอุตสาหกรรมไทยกับความปลอดภัยทางชีวภาพ, และการประยุกต์ใช้ Computer Simulation และเทคโนโลยี 4.0
รัฐบาลไทย-ข่าวทำเนียบรัฐบาล-สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 63 พุทธศักราช 2562
วันพุธที่ 16 มกราคม 2562
สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 63 พุทธศักราช 2562
สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 63 พุทธศักราช 2562
เนื่องในโอกาสวันครู วันที่ 16 มกราคม 2562 ได้เวียนมาบรรจบอีกคํารบหนึ่ง ผมขอส่งความระลึกถึงและความปรารถนาดีมายังครูและบุคลากรทางการศึกษาทั่วประเทศที่เป็นกําลังสําคัญในการพัฒนาการศึกษาของชาติตลอดมา
“ครู” เป็นผู้ทรงคุณค่าที่มีบทบาทสําคัญต่อกระบวนการการสร้างทรัพยากรบุคคลของชาติ ในฐานะผู้ประสิทธิ์ประสาทความรู้พร้อมอบรมสั่งสอน บ่มเพาะเด็กและเยาวชนให้มีความรู้ มีจิตสํานึกและค่านิยมที่ดี ผมได้มอบคําขวัญวันครู ประจําปีพุทธศักราช 2562 ว่า “ครูดี ศิษย์ดี มีพัฒนา ก้าวหน้าสู่เทคโนโลยี” เพื่อให้ครูได้ตระหนักถึงบทบาทหน้าที่ในการเป็นต้นแบบที่ดีให้แก่ศิษย์ ตลอดจนมีความมั่งมุ่นในการพัฒนาตนเองให้มีศักยภาพและสามารถปรับตัวให้เท่าทันต่อการเปลี่ยนแปลงของสังคมโลก ซึ่งผมขอเป็นกําลังใจให้แก่ครูและบุคลากรทางการศึกษาทุกท่าน ที่มุ่งมั่นปฏิบัติหน้าที่อย่างเข้มแข็งในการพัฒนาเด็กและเยาวชนไทยให้พร้อมเติบโตเป็นพลเมืองดีและเป็นกําลังสําคัญในการพัฒนาชาติบ้านเมืองให้เจริญก้าวหน้าอย่างมั่นคงต่อไป
ในโอกาสนี้ ผมขออารธนาคุณพระศรีรัตนตรัย และอํานาจสิ่งศักดิ์สิทธิ์ทั้งหลาย อีกทั้งเดชะพระบารมีแห่งองค์สมเด็จพระเจ้าอยู่หัว โปรดอภิบาลประทานพรให้ครูและบุคลากรทางการศึกษาทุกท่าน จงประสบแต่ความสุข ความเจริญ มีสุขภาพสมบูรณ์แข็งแรง มีความเจริญก้าวหน้าในหน้าที่ราชการ และสัมฤทธิ์ผลในสิ่งที่พึงปรารถนาโดยทั่วกัน
........................................
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงาน “Biennial BIIA Conference 2017”
วันพฤหัสบดีที่ 19 ตุลาคม 2560
รมว.ดิจิทัลฯ ปาฐกถาพิเศษในงาน “Biennial BIIA Conference 2017”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษหัวข้อ “การแปลงข้อมูลดิจิทัลมาใช้งาน (Embracing Digitization)” ในงานประชุม “Biennial BIIA (Business Information Industry Association) Conference 2017” ซึ่งสมาคมอุตสาหกรรมข้อมูลเชิงธุรกิจ (BIIA) จัดขึ้น ภายใต้แนวคิด “Embracing Digitization” เพื่อการรับมือกับความท้าทายต่างๆ ของการหลอมรวมในระบบนิเวศเครดิต (Credit Ecosystem) ซึ่งเกี่ยวข้องกับเทคโนโลยี การทําข้อมูลเป็นระบบดิจิทัล การเข้าถึงบริการทางการเงินของผู้บริโภค โดยประเทศไทยพยายามนํานวัตกรรมต่างๆ ที่เกิดขึ้นมาใช้งานอยู่เสมอ ซึ่งทําให้ประเทศมีความสามารถในการแข่งขันในตลาดโลกและสร้างประโยชน์มากมายให้แก่ประชาชนชาวไทย โดยทําให้สามารถสร้างผลิตภัณฑ์และบริการต่างๆ ให้มีประสิทธิภาพสูงขึ้นและใช้ต้นทุนให้เกิดความคุ้มค่ามากขึ้น สามารถสร้างผลกําไรให้แก่ทุกฝ่ายที่เกี่ยวข้อง ทั้งนี้ มีผู้ปฏิบัติงานในอุตสาหกรรมข้อมูลทางธุรกิจและเครดิต รวมถึงผู้กําหนดนโยบายและผู้ร่างกฎหมายเข้าร่วมการประชุมฯ เมื่อวันที่ 19 ตุลาคม 2560 ณ โรงแรมดิโอกุระ เพรสทีจ ถนนวิทยุ เขตปทุมวัน กรุงเทพฯ
**********************
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมการจัดงานพระราชพิธีพืชมงคลฯ ประจำปีพุทธศักราช 2561
วันพฤหัสบดีที่ 3 พฤษภาคม 2561
กระทรวงเกษตรฯ เตรียมการจัดงานพระราชพิธีพืชมงคลฯ ประจําปีพุทธศักราช 2561
กระทรวงเกษตรฯ เตรียมการจัดงานพระราชพิธีพืชมงคลจรดพระนังคัลแรกนาขวัญ ประจําปีพุทธศักราช 2561    เพื่อความเป็นสิริมงคลและบํารุงขวัญแก่เกษตรกรไทย
กระทรวงเกษตรและสหกรณ์เตรียมการจัดงานพระราชพิธีพืชมงคลจรดพระนังคัลแรกนาขวัญ ประจําปีพุทธศักราช 2561 ซึ่งในปีนี้ปฏิทินหลวงได้กําหนดวันพระราชพิธีพืชมงคลจรดพระนังคัลแรกนาขวัญ ประกอบด้วยพระราชพิธี 2 พิธีรวมกัน คือ พระราชพิธีพืชมงคล อันเป็นพิธีสงฆ์ เป็นวันสวดมนต์เริ่มการพระราชพิธีพืชมงคล ประกอบพระราชพิธี ณ พระอุโบสถวัดพระศรีรัตนศาสดาราม กําหนดจัดขึ้นในวันอาทิตย์ที่ 13 พฤษภาคม 2561 ตั้งแต่เวลา 15.00 น. และถือเป็นวันเกษตรกรด้วย สําหรับในวันถัดมาของการประกอบพระราชพิธี คือ พระราชพิธีจรดพระนังคัลแรกนาขวัญ (วันไถหว่าน) อันเป็นพิธีพราหมณ์ จะประกอบพระราชพิธีในวันจันทร์ที่ 14 พฤษภาคม 2561 ฤกษ์ไถหว่านระหว่างเวลา เวลา 08.29 - 09.19 น. ณ มณฑลพิธีท้องสนามหลวง
พระราชพิธีพืชมงคลจรดพระนังคัลแรกนาขวัญ ถือเป็นพระราชพิธีซึ่งกระทําขึ้นเพื่อความเป็นสิริมงคลและส่งเสริมบํารุงขวัญเกษตรกร เพื่อให้เกิดความมั่นใจในการเพาะปลูก โดยกําหนดจัดขึ้นในราวเดือนหกของทุกปีอันถือเป็นเวลาที่เหมาะสมในการเริ่มต้นฤดูกาลแห่งการทํานา
ในปีพุทธศักราช 2561 นี้ ผู้ทําหน้าที่พระยาแรกนา คือ นายเลิศวิโรจน์ โกวัฒนะ ปลัดกระทรวงเกษตรและสหกรณ์ ทําหน้าที่พระยาแรกนา เทพีคู่หาบทอง ได้แก่ นางสาวพรพิมล ศิริการ นักวิชาการเกษตรชํานาญการ กรมส่งเสริมการเกษตร นางสาวนันทวัน สุวรรณสถิตย์ นักวิชาการสิ่งแวดล้อมชํานาญการ กรมชลประทาน เทพีคู่หาบเงิน ได้แก่ นางสาวกันยารัตน์ นาคกูล นักวิเคราะห์นโยบายและแผนชํานาญการ สํานักงานปลัดกระทรวงเกษตรและสหกรณ์ นางสาวดวงพร งามประดิษฐ์ นักจัดการงานทั่วไปปฏิบัติการ กรมวิชาการเกษตร คู่เคียง มีจํานวน 16 ราย และผู้เชิญเครื่องอิสริยยศ จํานวน 4 ราย พระโคแรกนา ได้แก่ พระโคพอ พระโคเพียง พระโคสํารอง ได้แก่ พระโคเพิ่ม และพระโคพูล
อนึ่ง ในปีนี้กรมการข้าวซึ่งเป็นหน่วยงานที่ดําเนินการปลูกข้าว ณ แปลงนาทดลองในโครงการส่วนพระองค์สวนจิตรลดาในฤดูนาปี 2560 ได้ขอพระราชทานพันธุ์ข้าวทรงปลูกพระราชทานทั้งหมด 7 พันธุ์ เพื่อใช้ในพระราชพิธีจรดพระนังคัลแรกนาขวัญ ประจําปี 2561 ประกอบด้วย ปทุมธานี1, ขาวดอกมะลิ105, สังข์หยดพัทลุง, กข6, กข43, กข57 และ กข71 รวมน้ําหนักเมล็ดพันธุ์ข้าวทั้งสิ้น 1,799 กิโลกรัม และจัดเป็น “พันธุ์ข้าวทรงปลูกพระราชทาน” และบรรจุในซองพลาสติกแจกจ่ายเพื่อเป็นมิ่งขวัญและสิริมงคลในการประกอบอาชีพการเกษตรตามประเพณีนิยม เพื่อให้เป็นไปตามพระราชประสงค์สืบไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีรับทราบรายงาน กอนช.เร่งดำเนินการตามแผนการขับเคลื่อนการแก้ไขปัญหาน้ำท่วม
วันจันทร์ที่ 6 กรกฎาคม 2563
นายกรัฐมนตรีรับทราบรายงาน กอนช.เร่งดําเนินการตามแผนการขับเคลื่อนการแก้ไขปัญหาน้ําท่วม
นายกรัฐมนตรีรับทราบรายงาน กอนช.เร่งดําเนินการตามแผนการขับเคลื่อนการแก้ไขปัญหาน้ําท่วม
วันนี้ (6 กรกฎาคม 2563) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์น้ําจากกองอํานวยการน้ําแห่งชาติ (กอนช.) ซึ่งได้เร่งดําเนินการตามแผนการขับเคลื่อนการแก้ไขปัญหาน้ําท่วมในเขตกรุงเทพมหานครและปริมณฑล ให้หน่วยงานที่รับผิดชอบปรับปรุงประสิทธิภาพคลองระบายน้ําสถานีสูบน้ําต่างๆ รวมถึงขุดลอกบึงในการรถไฟ 15 ไร่ เพื่อที่จะสามารถรองรับน้ําได้จํานวน 52,000 ล้านลูกบาศก์เมตร ให้แล้วเสร็จภายในวันที่ 15 ก.ค.นี้
แผนในระยะต่อไป กอนช. จะหารือร่วมกับพื้นที่ 5 จังหวัดปริมณฑลวางแผนการบริหารจัดการน้ําร่วมกัน เพื่อวางมาตรการแก้ปัญหาจุดเสี่ยงน้ําท่วมในแต่ละจังหวัด ได้แก่ จังหวัดสมุทรปราการ 7 จุด, จังหวัดสมุทรสาคร 11 จุด, จังหวัดปทุมธานี 24 จุด แบ่งเป็นจุดเสี่ยงจากฝนที่ตกในพื้นที่ 4 จุด จากน้ําเหนือ 20 จุด, จังหวัดนนทบุรี 26 จุด และจังหวัดนครปฐม 38 จุด
นายกรัฐมนตรียังได้กําชับ หากมีน้ําท่วมขังขอให้หน่วยงานต่างๆ เร่งช่วยเหลือ พร้อมระดมเครื่องจักรกลด้านสาธารณภัย สนับสนุนการระบายน้ํา เพื่อแก้ไขปัญหาโดยเร็วที่สุด ช่วงนี้ถดูฝน ทําให้หลายพื้นได้รับผลกระทบ ขอให้ประชาชนระมัดระวัง
----------------------------------
สํานักโฆษก
รัฐบาลไทย-ข่าวทำเนียบรัฐบาล-เอฟเอโอ.ชื่นชมความก้าวหน้าการปฏิรูปภาคเกษตรของไทย
วันอังคารที่ 21 กรกฎาคม 2563
เอฟเอโอ.ชื่นชมความก้าวหน้าการปฏิรูปภาคเกษตรของไทย
เอฟเอโอ.ชื่นชมความก้าวหน้าการปฏิรูปภาคเกษตรของไทยด้วยเทคโนโลยีและนวัตกรรม ยืนยันพร้อมสนับสนุนไทยด้านเกษตรปลอดภัยอาหารปลอดภัยรับมือโควิด19
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์มอบหมาย นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ พร้อมด้วยรองปลัดกระทรวงเกษตรและสหกรณ์ นางอุมาพร พิมลบุตร นายพิศาล พงศาพิชณ์ ตัวแทนหน่วยราชการในกระทรวง ให้การต้อนรับ นาย จอง จิน คิม (Mr. Jong-Jin Kim) ผู้ช่วยผู้อํานวยการใหญ่ องค์การอาหารและเกษตรแห่งสหประชาชาติ (FAO) ประจําภูมิภาคเอเชียและแปซิฟิก และคณะเข้าเยี่ยมคารวะในโอกาสเข้ารับตําแหน่งใหม่ ณ กระทรวงเกษตรและสหกรณ์ โดยมีการหารือครอบคลุมประเด็นความร่วมมืออย่างใกล้ชิด (Hand in Hand initiative) และความร่วมมือแบบหุ้นส่วนเพื่อการพัฒนา (South-South Cooperative Programmed) การแลกเปลี่ยนข้อมูลทางวิชาการ และการสนับสนุนโครงการในการพัฒนาด้านการเกษตร ระหว่างFAOกับประเทศไทย ในภูมิภาคเอเชียและแปซิฟิก รวมทั้งโครงการความร่วมมือด้านการเกษตรภายหลังสถานการณ์การแพร่ระบาดของ COVID-19 ( FAO/RAP )ในการประเมินผลกระทบของโรคที่มีต่อภาคการเกษตร (the COVID-19 country assessment of impact and response option on food system, food security and nutrition and livelihoods)โดย FAOมีโครงการสนับสนุนไทยในการแก้ไขปัญหาหลัง COVID และสนับสนุนโครงการความร่วมมือที่มีอยู่เดิมได้แก่ การลดการสูญเสียอาหาร(National Food loss baseline) การจัดตั้งศูนย์ความเป็นเลิศด้านการวิจัยดินแห่งภูมิภาคเอเชีย (Center of Excellence on Soil Research in Asia : CESRA) และการขึ้นทะเบียนพื้นที่มรดกการเกษตรโลกที่จังหวัดพัทลุงและเพชรบุรี
โดยFAOชื่นชมความก้าวหน้าของการปฎิรูปภาคเกษตรของไทยและยืนยันว่าFAOยินดีสนับสนุนพร้อมทั้งขยายความร่วมมืออย่างใกล้ชิดกับประเทศไทย
ทั้งนี้นายอลงกรณ์ ได้เน้นย้ําถึงนโยบายปฏิรูปภาคเกษตรด้วยเทคโนโลยี่และนวัตกรรมของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ การพัฒนาเกษตรกรรมยั่งยืนเพื่อการผลิตอาหารปลอดภัย (Food Safety) การจัดตั้งศูนย์เทคโนโลยีเกษตรและนวัตกรรม (AIC) และศูนย์ความเป็นเลิศด้านเกษตร (Excellence center) ทั่วทั้งประเทศเป็นเครื่องยนต์ตัวใหม่ในการพัฒนาอย่างยั่งยืนและสอดคล้องกับแนวทางของ FAO เพื่อรับมือโจทย์สําคัญในด้านความมั่นคงทางอาหาร และความปลอดภัยทางอาหารและพร้อมขยายความร่วมมือระหว่างกระทรวงเกษตรฯกับFAOตามข้อเสนอที่ทั้ง2ฝ่ายได้ตกลงร่วมกัน
สําหรับการพบหารือของผู้ช่วยผู้อํานวยการใหญ่FAOเป็นผลสืบเนื่องมาจากการเดินทางเข้าร่วมประชุมความร่วมมือกับทาง FAO ที่สํานักงานใหญ่ที่กรุงโรมของที่ปรึกษารัฐมนตรีเกษตรฯเมื่อปลายปีที่แล้วตามมาด้วยการเดินทางมาเยือนไทยของผู้อํานวยการใหญ่ FAO (นายฉู ตงหยู) เมื่อวันที่ 17 -18 กุมภาพันธ์ 2563 โดยหารือความร่วมมือกับพล.อ.ประยุทธ์ จันทร์โอชา นายกรัฐมนตรี
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871